text: কশ্যপ প্রাচীন আয়ুর্বেদ চর্চাকারী এক ঋষি যাকে বর্তমান মন্বন্তরের সপ্তর্ষির প্রথম হিসেবে উল্লেখ পাওয়া যায়। (অন্যরা হচ্ছে অত্রি, বশিষ্ঠ, বিশ্বামিত্র, জমদগ্নি, ভরদ্বাজ ও গৌতম এদেরকে মহর্ষি বলা হয়ে থাকে)। কাশ্যপ সংহিতা বা জীবকীয় তন্ত্র নামক প্রাচীন আয়ুর্বেদগ্রন্থটি তার অর্জিত চিকিৎসা-জ্ঞানের সংকলন যেখানে আয়ুর্বেদীয় শিশুস্বাস্থ্য, প্রসূতিস্বাস্থ্য ও আবেশবিজ্ঞান নিয়ে পর্যবেক্ষণ, প্রয়োগ ও সিদ্ধান্তসমূহ অন্তর্ভুক্ত হয়েছে।  ।
  
  সংস্কৃত ভাষায় রচিত প্রাচীনতম প্রার্থনাগাথা ঋগ্বেদ-রচয়িতা এক ঋষি এ কশ্যপ যিনি ৬ সূক্তের একক ও ৪ সূক্তের সহ-রচয়িতা ।
  
  মহাভারতে কশ্যপকে একজন প্রজাপতি ব'লে উল্লেখ করা হয়েছে ।
  
  কশ্যপের ১৩ ধর্মপত্নী ও বংশধর 
  প্রজাপতি দক্ষ তার ১৩ কন্যা (অদিতি, দিতি, কদ্রু, দানু, অরিষ্ট, সুরসা, সুরভী, বিনতা, তমরা, ক্রোধভাষ, ইরা, বিশ্বা ও মুনি) কশ্যপহস্তে সমর্পণ করেছিলেন । অদিতির থেকে  বারো আদিত্য এবং ইন্দ্র দেবের জন্ম হয়েছিল। দিতির থেকে রাক্ষসরা জন্মগ্রহণ করেছিল। এভাবে তার বংশের থেকে দৈব,দৈত্য, মানুষ, সাপ, পাখি ইত্যাদির সৃষ্টি হয়েছে। ভগবান বিষ্ণু কশ্যপের স্ত্রী অদিতির ছেলে বামন   অবতার হয়ে এসেছিলেন।
  
  গোত্র
  
  কাশ্যপ গোত্র খুব বিখ্যাত।আজ যখন কোনও মানুষ নিজের গোত্র সম্পর্কে অবগত নয় তখন পুরোহিত কাশ্যপ গোত্রের কথা বলেন।
  
  কাশ্মীর
  
  কাশ্যপ মুনির  সুর ​​ও অসুর আশ্রমটি মেরু পর্বতের (শ্রীনগর থেকে তিন মাইল) শীর্ষে অবস্থিত। কাশ্মীর নামটি তার নাম থেকেই এসেছে ।লোককাহিনি অনুসারে এই প্রাচীন উপত্যকায় সতীসার বা পার্বতীসাগর নামে বিশাল এক হ্রদ ছিল।সেই জলাশয়ে এক দৈত্যের আবির্ভাব ঘটে।এ থেকে পরিত্রাণের জন্য কাশ্যপ মুনি দীর্ঘ তপস্যা করে হিমালয়ের কোলে গড়ে ওঠা ওই মনোরম উপত্যকাকে রক্ষা করেন। তাঁর হাতে নবজীবন লাভ করেছিল বলে এই জায়গার নাম হয় "কাশ্মীর"।
  
  তথ্যসূত্র 
  
  বিষয়শ্রেণী:হিন্দু পৌরাণিক ঋষি
  বিষয়শ্রেণী:হিন্দু ঋষি
  বিষয়শ্রেণী:হিন্দু ধর্ম
title: কশ্যপ